# Γιάννης Σκουλαρίκης

### Από τη Βικιπαίδεια, την ελεύθερη εγκυκλοπαίδεια

Ο Γιάννης Σκουλαρίκης του Παναγιώτη υπήρξε σύγχρονος πολιτικός ( Βουλευτής - δικηγόρος).

Γεννήθηκε στη Σμύλα του Νομού Ηλείας τον Αύγουστο του 1928. Απόφοιτος της Νομικής Σχολής του Πανεπιστημίου Αθηνών, υπήρξε δικηγόρος στον Άρειο Πάγο και στο Συμβούλιο της Επικρατείας με ειδίκευση στο Εργατικό Δίκαιο.

Πήρε μέρος στις φοιτητικές και πολιτικές δίκες του "Ανένδοτου" αγώνα της Ένωσης Κέντρου (1961-1963). Επίσης υπήρξε Νομικός Σύμβουλος της Γενικής Συνομοσπονδίας Εργατών Ελλάδος (ΓΣΕΕ) (1964-1965), μέλος της ΕΠΟΝ, αλλά και στέλεχος της φοιτητικών και άλλων οργανώσεων της εποχής, ως και ιδρυτικό μέλος και πρόεδρος των Δημοκρατικών Συνδέσμων.

Στη διάρκεια της 7ετίας διώχθηκε και αφού κρατήθηκε στη Γενική Ασφάλεια Αθηνών, τελικά εξορίσθηκε για 3,5 χρόνια. Μετά την επιστροφή του από την εξορία πήρε μέρος ως δικηγόρος υπεράσπισης αντιστασιακών σε δίκες του Έκτακτου Στρατοδικείου Αθηνών.

Στη συνέχεια υπήρξε συνιδρυτικό μέλος και μέλος της Κ.Ε. του ΠΑΣΟΚ του οποίου και εκλέχθηκε Βουλευτής στο Νομό Ηλείας στις εκλογές του 1974 και μετά. Στη πρώτη Κυβέρνηση του ΠΑΣΟΚ ανέλαβε το Υπουργείο Δημόσιας Τάξης. Κατά τη περίοδο εκείνη μέγα πολιτικό θέμα δημιουργήθηκε όταν αποκάλεσε τους Πυροσβέστες "ταβλαδόρους".

Μόνιμος κάτοικος Αθηνών (επί της οδού Παπαδιαμαντοπούλου) ομιλεί Αγγλικά.

Ανακτήθηκε από "http://el.wikipedia.org../../../%CE%B3/%CE%B9/%CE%AC/%CE%93%CE%B9%CE%AC%CE%BD%CE%BD%CE%B7%CF%82_%CE%A3%CE%BA%CE%BF%CF%85%CE%BB%CE%B1%CF%81%CE%AF%CE%BA%CE%B7%CF%82_5778.html"

Κατηγορίες: Έλληνες πολιτικοί | Ηλείοι πολιτικοί | Υπουργοί Δημοσίας Τάξεως της Ελλάδας | Γεννήσεις το 1928

##### Views

- Άρθρο
- Συζήτηση
- Τελευταία έκδοση

##### Αναζήτηση